stanford-oval/wikipedia huggingface dataset:
אקס-מן החדשים (2004)
רשימת חברים > השמדה

השלכות אירועי "בית אם" הביאו להשמדת מרבית אוכלוסיית המוטאנטים, ומספרו של אגף תלמידי בית הספר לצעירים מחוננים ע"ש אקסבייר צנח דרסטית מ-182 תלמידים ל-27 בלבד. לפחות 45 תלמידים אשר הופשטו כוחותיהם נהרגו, ואמה פרוסט בחרה קבוצה נבחרת מתוך התלמידים שנותרו כדי לאמנם בתור האקס-מן החדשים. קבוצה זו מנתה את אליקסיר, דאסט, הליון, מרקורי, סורג', רוקסלייד ו-X-23. במרוצת הזמן, מספר חברים הצטרפו לקבוצה או שהרוויחו את מקומם בה, כמו אנול, ארמור, פיקסי, פרודיג'י וג'נטל. שאר התלמידים קיבלו הנחיה להישאר בשטחי בית הספר, כאשר חלקם סיפקו כוח גיבוי לקבוצות האקס השונות. כמה משורדי ההשמדה ואלה שכוחותיהם הופשטו מהם עזבו את האחוזה או שנהרגו בעקבות התקפות שונות של ויליאם סטרייקר ואחרים.
רשימת חברים > אקס-מן הצעירים

סדרת האקס-מן אשר החלה בעקבות אירועי "אנו עומדים מופרדים" הציגה הרכב חדש לקבוצה שכלל את בליינדפולד, דאסט, רוקסלייד, וולף קאב ושלוש דמויות חדשות - אינק, גריימלקין וסייפר. קשת הסיפור הראשונה הביאה להקמתה של הקבוצה בידי דונלד פירס, שנעזר בשינויים שערכו בו המטהרים כדי להתחזות לסייקלופס כחלק ממזימה מתוחכמת להרוג את המוטאנטים הצעירים - אותם הוא רואה בתור הדור האחרון למוטאנטים שנולדו לפני אירועי ההשמדה. הקבוצה עוברת מניפולציה ונלחמת בקבוצת המוטאנטים החדשים לפני שתוכניתו של פירס נחשפת. בסוף הסיפור, פירס רוצח את וולף קאב לפני שנלקח למעצר בידי האקס-מן.
רשימת חברים > אקס-מן: מורשת, אקס-פורס, וולברין והאקס-מן

מרבית חברי הקבוצה מופיעים לסירוגין לאחר מאורעות חוברת מספר 500 של אקס-מן המופלאים וביטולה של סדרת "אקס-מן הצעירים. אליקסיר ו-X-23 מגויסים לשורות אקס-פורס החדשה. הקבוצה משנה מיקום בדפי חוברות "אקס-מן: מורשת", תחת הנהגתה והדרכתה של רוג. לאחר אירועי "אקס-מן: פילוג", רבים מהאקס-מן החדשים עוזבים עם וולברין לבית הספר החדש ע"ש ג'ין גריי. ב"אקס-מן: בריאה מחדש", חברים נוספים מצטרפים לוולברין ורוג כמורים למוטאנטים הצעירים, ביניהם קאנונבול, גמביט, רייצ'ל גריי, האסק ושאדוקאט. הקבוצה קיבלה לשורותיה גם חברים שאינם מוטאנטים, כמו ברו - פציפיסט צעיר מגזע הברוד - וקיד גלדיאטור, בנו של חבר המשמר האימפריאלי של השי'אר גלדיאטור. חבר נוסף של אגף התלמידים הוא קיד אומגה, שהתנדב לבית הספר במטרה לשקם את תדמיתו.
ביבליוגרפיה

| כרך | חוברות מאוגדות | תאריך פרסום | ISBN |
| --- | --- | --- | --- |
| המוטאנטים החדשים, כרך ראשון: חזרה לבית הספר | New Mutants #1-6 | מרץ 2005 | ISBN 0-7851-1242-1 |
| אקס-מן החדשים: אקדמיית אקס, כרך ראשון: בוחרים צדדים | New-X-Men: Academy X #1-6 | ינואר 2005 | ISBN 0-7851-1538-2 |
| אקס-מן החדשים: אקדמיית אקס, כרך שני: נרדפים | New-X-Men: Academy X #7-11 | יולי 2005 | ISBN 0-7851-1615-X |
| אקס-מן החדשים: הליונס | New-X-Men: Hellions #1-4 | נובמבר 2005 | ISBN 0-7851-1746-6 |
| אקס-מן החדשים: אקדמיית אקס, כרך שלישי: חשופים | New X-Men: Academy X #12-15, New X-Men: Academy X Yearbook | ינואר 2006 | ISBN 0-7851-1791-1 |
| בית אם: אקס-מן החדשים | New X-Men: Academy X #16-19, Secrets of the House of M | מרץ 2006 | ISBN 0-7851-1941-8 |
| אקס-מן החדשים: קץ הילדות, כרך ראשון | New X-Men #20-23 | מאי 2006 | ISBN 0-7851-1831-4 |
| אקס-מן החדשים: קץ הילדות, כרך שני: מסע צלב | New X-Men #24-27 | אוגוסט 2006 | ISBN 0-7851-2024-6 |
| אקס-מן החדשים: קץ הילדות, כרך שלישי: נמרוד | New X-Men #28-32 | דצמבר 2006 | ISBN 0-7851-2025-4 |
| אקס-מן החדשים: קץ הילדות, כרך רביעי: מרקורי נופלת | New X-Men #33-36 | יוני 2007 | ISBN 0-7851-2238-9 |
| אקס-מן החדשים: קץ הילדות, כרך חמישי: המסע אחרי מג'יק | New X-Men #37-43 | דצמבר 2007 | ISBN 0-7851-2239-7 |
| אקס-מן: תסביך משיח | X-Men: Messiah CompleX one-shot, Uncanny X-Men #492-494, X-Men #205-207, New X-Men #44-46, X-Factor #25-27, X-Men: Messiah CompleX - Mutant Files | נובמבר 2008 | ISBN 0-7851-2320-2 |
בהריה איצ'וק

| --- | --- |

 לידה:  1919 טרבזון, האימפריה העות'מאנית 
 פטירה:  6 באוקטובר 1990 (בגיל 71 בערך) אנקרה, טורקיה 
 מדינה:  טורקיה 
 מקום קבורה:  Karşıyaka Cemetery 
 השכלה:  הפקולטה למדעי הרוח, אוניברסיטת אנקרה 
 מעסיק:  אוניברסיטת אנקרה 
 תפקיד:  חברה באספה הלאומית הגדולה של טורקיה
 מפלגה:  מפלגת העם הרפובליקאית 
 השקפה דתית:  אסלאם 
 
אנדרטה לזכר בהריה איצ'וק, איזמיר
בַּהְרִיֶה איצ'וֹק (בטורקית: Bahriye Üçok; ‏1919, טרבזון, טורקיה – 6 באוקטובר 1990, אנקרה) הייתה אשת אקדמיה, סופרת, עיתונאית, פוליטיקאית, לוחמת לזכויות נשים וחברת הפרלמנט הטורקי.
קורות חייה ופועלה

בהריה איצ'וק נולדה בטרבזון שלחוף הים השחור. אחרי לימודים לתואר בהיסטוריה, לימדה בבתי ספר בסמסון ובטרבזון, וב-1953 הצטרפה לסגל המורים בפקולטה לתאולוגיה של אוניברסיטת אנקרה (אנ'). איצ'וק הייתה האישה הראשונה שלימדה בפקולטה זו, ובה הגיעה לדרגת פרופסור מן המניין.
מחקריה עסקו בהיסטוריה של האסלאם, בנשים שליטות בארצות מוסלמיות ובסוגיות היוצאים בשאלה. איצ'ו'ק ידעה ערבית ופרסית והציגה פרשנויות חדשניות לקוראן, מתוך עמדה מציאותית וסובלנית.
מתחילת שנות השבעים התמסרה לפעילות פוליטית. ב-1977 הצטרפה למפלגת העם הרפובליקאית. אחרי ההפיכה הצבאית ב-1980 הייתה במייסדי מפלגת העם (Halkçı Parti) וב-1983 נבחרה כנציגת נפת אוֹרדוּ (Ordu) לאספה הלאומית הגדולה של טורקיה. אחרי המיזוג עם המפלגה הסוציאל-דמוקרטית (SODEP – Sosyal Demokrasi Partis) ב-1985, שוּנה שם מפלגתה למפלגת העם הסוציאל-דמוקרטית (SHP – Sosyal Demokrat Halkçı Parti).
איצ'וק הייתה ממייסדי האגודה למחשבה הכּמאליסטית (אנ') ‏(ADD – Atatürkçü Düşünce Derneği) במאי 1989, יחד עם המשפטנים מואמר אקסוי והיפֿזי וֶלדֶט וֶלידֶדֶאוֹלוּ (Velidedeoğlu). האגודה חרתה על דגלה את רעיונותיו ועקרונותיו של אתאטורק ונאבקה על הגנת מורשתו מפני התהליכים הפוסט-כמאליסטים, בעיקר על שמירת החילוניות המדינית – הבטחת הפרדת הדת מהמדינה.
איצ'וק פרסמה את דעותיה בטורהּ הקבוע ביומון ג'ומהורייט (Cumhuriyet). בכתביה טענה כי יש להציל את האסלאם מאמונות תפלות, שקרים וכתות. היא כרכה את המאבק לחיזוק החילוניות במאבק לזכויות האישה, אם כי מעמדת הפמיניזם האסלאמי, שאינו חותר לחריגה מן האמונה הדתית. אחרי הופעה בנובמבר 1988 בדיון בטלוויזיה, שבו הצהירה כי כיסוי האישה ברעלה אינו מצווה מחייבת באסלאם אלא נובע מפירוש מוטעה, החלה לקבל מכתבי שטנה, רובם ככולם מאנשי התנועה האסלאמית הטורקית (İslami Hareket) ותנועת "נקמת האסלאם" (İslami İntikam). בדו"ח שהגישה ב-1989 להנהגת מפלגתה הדגישה איצ'וק כי רק החילוניות תבטיח את זכויות הנשים אם כי "לא קל להשיב את החילוניות על כנה". זמן לא רב אחרי כן נרצחה בפיצוץ ספר שנשלח אליה בדואר. הרצח נותר בגדר תעלומה.
איצ'וק נקברה בבית העלמין קַרשיאקה (Karşıyaka) באנקרה. בלב העיר הוקדש לזכרה גן ציבורי, ובו הוצב פסלה ועליו, בצד שמה ושנות חייה, צוינו רק המלים "שהידת הדמוקרטיה". שמה של איצ'וק הונצח בקריאת רחובות בערים שונות בטורקיה: באנקרה, בורסה (אנ'), ארטווין (אנ'), צ'נקלה וג'לצ'וק (Gölcük) הסמוכה לאיזמיט. הגדילה לעשות העיר איזמיר שבה נקראו על שמה כיכר, רחוב וגן ציבורי. ב-2018 נחנך ברובע קדיקוי של איסטנבול גן ילדים אקולוגי, ראשון מסוגו בטורקיה, על שם בהריה איצ'וק.
ראו גם

פמיניזם אסלאמי
הערות שוליים

↑  עד לאיחוד שני הבתים ב-1982 הייתה חברת הסנאט, שבו החליפה את ג'וודט סונאי
↑  בשנת 1990 נרצחו בידי קנאים מוסלמים עמיתיה לדרך – המשפטן, העיתונאי והוגה הדעות מוּאַמַר אַקסוֹי (אנ'), הסופר טוּרן דוּרסוּן (אנ') והעיתונאי צֶ'טין אֶמֶץ' (אנ')
| --- | --- |
בקרת זהויות :  NLI: 987007331303905171  PLWABN: 9810684909705606  BnF: cb120832320 (data)  GND: 1013550781  ISNI: 0000 0000 8108 1949  LCCN: n84228635  NLG: 94491  NTA: 074863908  SUDOC: 029145775  VIAF: 29559504   WorldCat (עם VIAF): 29559504
בית הכנסת אוהל יצחק (קריית משה)

| --- | --- |

תוכניתו המקורית של האדריכל ריכרד קאופמן לשכונת קריית משה מאפריל 1924. המבנה השחור והגדול הוא בית הכנסת "אוהל יצחק".
 מידע כללי
 סוג:  בית כנסת
 על שם:  יצחק יעקב ילין
 כתובת:  רח' הרב קוסובסקי 14, קריית משה
 מיקום:  ירושלים
 מדינה:  ישראל ישראל
 זרם:  יהדות אורתודוקסית
 רב בית הכנסת:  יוסף אליהו מובשוביץ
 נוסח תפילה:  נוסח אשכנז
 הקמה ובנייה
 תקופת הבנייה:  3 בפברואר 1931 – 1 באוקטובר 1931 (241 ימים)
 אדריכל:  וילהלם הקר ואליעזר ילין
 סגנון אדריכלי:  אקלקטי
 מידות
 קומות:  2
 קואורדינטות:  31°47′05″N 35°11′40″E﻿ / ﻿31.784722222222°N 35.194444444444°E﻿ / 31.784722222222; 35.194444444444
  (למפת ירושלים מוגדלת) בית הכנסת אוהל יצחק(למפת ירושלים רגילה) בית הכנסת אוהל יצחק(למפת הרי ירושלים רגילה) בית הכנסת אוהל יצחק(למפת הרי ירושלים מוגדלת) בית הכנסת אוהל יצחק
 
בית הכנסת אוהל יצחק הוא בית הכנסת הראשון של שכונת קריית משה בירושלים, בעבר היה בית הכנסת האשכנזי המרכזי בשכונה וגם כיום הוא אחד מבתי הכנסת הראשיים בה. ממוקם ברחוב הרב קוסובסקי. נחנך בשנת 1932. בית הכנסת נקרא על שמו של יצחק יעקב ילין, ממייסדיו וגבאיו.
תולדות בית הכנסת

כבר בתוכניות המקוריות של השכונה משנת 1924, דרשה "קרן מזכרת משה מונטיפיורי" שיזמה את הקמת השכונה ממתכנניה לבנות את בית הכנסת בקצה השדרה המרכזית (לימים, שדרות המאירי) בהתאם לסגנון "עיר גנים", במקום הגבוה ביותר בשכונה כדרישת ההלכה.
בשנותיה הראשונות של שכונת קריית משה (שהוקמה ב-1925) לא היה מבנה קבע לתפילות בשכונה, והתושבים היו מתפללים בשני צריפים זמניים (אחד למתפללי נוסח אשכנז ואחד למתפללי נוסח עדות המזרח), ובימים הנוראים הוקם אוהל גדול עבור הנשים. תושבי השכונה החלו להתארגן לקראת הקמת בית כנסת אשכנזי, והקצו מגרש בהתאם לתכנון. לאור פניית תושבי השכונה הספרדים, הוחלט בישיבת הוועד להקצות מגרש לבית כנסת ספרדי בנפרד או באותו מגרש של בית הכנסת האשכנזי, אולם בניית בית הכנסת הספרדי התעכבה בכעשר שנים, והוא הוקם לבסוף בצמוד לבית הכנסת האשכנזי בשנת 1937.
תושבי השכונה הקימו מגבית למימון הוצאות הקמת בית הכנסת, וכל תושב נדרש לשלם 10 לירות ארץ ישראליות. במכתב ששלח ראש ועד השכונה, הרב משה אוסטרובסקי לתושבי השכונה לצורך גביית התשלום, כתב: "כי על ידי השטרות הללו תהיה לנו האפשרות לגשת לבנין בית הכנסת תיכף ולא נצטרך יותר לעבוד את ה' בתוך צריף עץ צר בזמן שאנו יושבים כל אחד בבית אבנים מרווח".
את הבנייה ניהל הקבלן מרדכי ברזובסקי. על תכנון המבנה הופקדו האדריכלים אליעזר ילין ווילהלם הקר. שש שנים לאחר ייסוד השכונה הונחו היסודות למבנה. אבן הפינה לבית הכנסת הונחה בט"ז בשבט ה'תרצ"א, ובאירוע השתתפו הרב אברהם יצחק הכהן קוק ודוד ילין. חנוכת הבית הייתה בכ' בתשרי ה'תרצ"ב, ובה נאם הגבאי הראשי של בית הכנסת יצחק יעקב ילין ושר החזן שלמה זלמן ריבלין.
בית הכנסת נבנה בגסנון אדירכלי אקלקטי: מבנה אבן מרובע ובראשו כיפה גדולה בסגנון נאו-ביזנטי, לצד חלונות צרים וארוכים ההולמים את הסגנון הבינלאומי. כיפתו הגבוהה נראתה היטב למרחק קילומטרים אחדים, גם בשכונות בית הכרם ובית וגן. לפי חלק מהמקורות היא צופתה בכסף, ולפי מקורות אחרים בנחושת. במהלך מלחמת העצמאות צופתה הכיפה המבריקה בבוץ, כדי שלא תבלוט למרחוק ותשמש מטרה להפגזות.
במרוצת השנים נבנו הוספות לבית הכנסת ששינו את המתאר החיצוני שלו: מצד דרום נבנה מאוחר יותר בית הכנסת הספרדי "אוהל דוד"; מצד צפון נבנו שירותים, בית מדרש המשמש גם כאולם אירועים, חצר מקורה ומטבחון; מצד מערב נוסף חדר תפילה נוסף ("שטיבל"); ורק חזיתו המזרחית של בית הכנסת נשארה כשהיתה. מתחם בית הכנסת גודר, וסביבו נשתלה גינת נוי.
גבאי בית הכנסת עוד מהתקופה שהתפללו בצריף, היה יצחק יעקב ילין, ששימש גם כקורא בתורה, כתוקע בשופר וכשליח ציבור בימים הנוראים. לאחר פטירתו בשנת 1964 נקרא בית הכנסת על שמו.
חלק ממתפללי בית הכנסת (ובהם הגבאי ילין) היו גם פעילי אצ"ל. בית הכנסת שימש כסליק של האצ"ל: מתחת לארון הקודש הוטמנו כלי נשק ומעל לארון הקודש, בארון נסתר, הוחבאה תחמושת, הכוללת כדורי רובה, כדורי סרק ורימון. הנשק הוצא במהלך מלחמת השחרור, אולם התחמושת מעל הארון נשכחה לאחר שוך הקרבות. בשנת 2004, במהלך שיפוץ, התגלתה התחמושת, והיא הועברה לידי משרד הביטחון.
מתפללי בית הכנסת מקפידים עד היום על תפילה בנוסח אשכנז בלבד, ושלטים המוצבים ליד עמודי התפילה מודיעים לשליחי הציבור כי עליהם להתפלל בנוסח זה בלבד.
ממתפללי בית הכנסת > רבני בית הכנסת

הרב מרדכי אוסטרובסקי - כיהן עד לפטירתו בשנת 1966.
הרב שילה רפאל - נבחר לכהן כרב השכונה וכרב בית הכנסת ב-1969
הרב יוסף אליהו מובשוביץ - חתנו של הרב רפאל. מכהן כרב בית הכנסת מאז פטירת חותנו בשנת 1994.
ממתפללי בית הכנסת > מתפללים בולטים

הרב אברהם יצחק הכהן קוק - נהג לפקוד מפעם לפעם את בית הכנסת. כשנפטר הרב קוק, הוסרה הפרוכת מעל ארון הקודש עד תום ההלוויה.
הרב צבי יהודה הכהן קוק - פקד עם אביו את בית הכנסת לפרקים.
יצחק יעקב ילין - הגבאי והחזן. בית הכנסת קרוי על שמו.
הרב משה המאירי
הרב יהודה לייב הכהן מימון
ד"ר יצחק רפאל
הרב חיים יהושע קוסובסקי - הרחוב שבו נמצא בית הכנסת קרוי היום על שמו.
הרב אליעזר מאיר ליפשיץ
אליהו-משה גנחובסקי
פרופ' חיים פיק
יוסף מיוחס
ד"ר אריה פייגנבאום
ד"ר מרדכי בוקסבוים
הרב ד"ר בנימין מנשה לוין
הרב שלמה גורן, שהתגורר בצעירותו בשכונה, התפלל ולמד בבית הכנסת, ובעבר אף היו בו כרכי תלמוד בבלי עם הערותיו בשולי הגליונות.
הרב אלימלך בר-שאול - התפלל בבית הכנסת בצעירותו.
אליעזר גולדברג - התפלל בבית הכנסת בילדותו.
משה ברור - התפלל בבית הכנסת בצעירותו.
קלמן יעקב מן - התפלל בבית הכנסת בילדותו.
לקריאה נוספת

הרב ד"ר יוחאי רודיק וד"ר נאוה הכהן ברוזבסקי (עורכים), קריית משה: תולדות שכונת קריית משה ובית הכנסת "אוהל יצחק" בירושלים, מוסד הרב קוק, ה'תשס"ח.
דוד קרויאנקר, אדריכלות המדינה שבדרך בראי יצירתם של הקר ילין, ירושלים 2006, עמ' 135 - 139.
הערות שוליים

↑  קרויאנקר, עמ' 135.
↑  "אין בונים בית הכנסת אלא בגובהה של עיר" (שולחן ערוך, אורח חיים, סימן ק"נ, סעיף ב').
↑  היו שהתנגדו להקמת שני בתי כנסת נפרדים, ודרשו הקמת בית כנסת אחד משותף לכלל העדות. ביניהם היו יוסף מיוחס וחתנו אריה פייגנבאום, שדגלו בנישואין בין-עדתיים ובביטול ההפרדה בין העדות.
↑  נקרא כיום "אהל דוד" על שם אחד ממייסדיו, דוד ששון.
↑  מבוסס על הפסוק שאמר דוד (ספר שמואל ב', פרק ז', פסוק ב'): "אָנֹכִי יוֹשֵׁב בְּבֵית אֲרָזִים וַאֲרוֹן הָאֱלֹהִים יֹשֵׁב בְּתוֹךְ הַיְרִיעָה". צילום המכתב נמצא בספרם של רודיק וברזובסקי, עמ' 87
↑  אבן פינה לביכנ"ס בקרית משה, דואר היום⁩⁩, 5 פברואר 1931
↑  יש מקורות שבהם נכתב כי בית הכנסת נחנך בשנת 1932, למשל אצל ראובן גפני, "תחת כיפת הלאום", עמ' 99.
↑  דוד קרויאנקר, אדריכלות בירושלים: הבניה בירושלים בתקופת המנדט הבריטי
↑  קדיש סילמן, הארץ, י"ז באלול תרצ"ו
1 2  ברכה סליי, הצופה, 26.04.2004
↑  הרב מרדכי אוסטרובסקי למנוחות, הצופה, 18 בפברואר 1966.
↑  הרב שילה רפאל  - רבה של קריית משה בירושלים, הצופה, 12 באוקטובר 1969
| --- | --- |
בקרת זהויות :  NLI: 987007302361305171
בודהה טיאן טאן

בודהה טיאן טאן
פסלי נותני המנחה המקיפים את בודהה טיאן טאן
מבט על הפסל ממרפסת התצפית המקיפה אותו
גרם המדרגות העולה לעבר הפסל
בודהה טיאן טאן (באנגלית: Tian Tan Buddha; בסינית: 天壇大佛, פין-יין: Tiāntán Dàfó) הוא פסל בודהה עשוי ברונזה הממוקם בנגונג פינג, באי לנטאו שבהונג קונג. הקמת הפסל הושלמה בשנת 1993. הפסל הוצב בסמוך למנזר פו לין, והוא מהווה אתר תיירות. מהקמתו ועד שנת 2007 נחשב הפסל לפסל הבודהה היושב הגדול בעולם העשוי מברונזה. גובהו 34 מ' ומשקלו 250 טון.
תיאור הפסל

הפסל נקרא בשם "טיאן טאן" בשל דמיון הגבעה עליה הוא ניצב ל"טיאן טאן" - מקדש השמיים שבבייג'ינג. הפסל ניצב במרכז כס בצורת פרח לוטוס - פרח מקודש בבודהיזם, בראש מבנה בן שלושה מפלסים. סביב הפסל שישה פסלים קטנים יותר, עשויים אף הם ברונזה, המכונים "שש נושאות המנחה". הדמויות המפוסלות מגישות לפסל הבודהה מנחה של פרחים, קטורת, מנורה, שמן, פירות ומוזיקה - המסמלים צדקה, מוסר, סובלנות, אמונה דתית, מדיטציה וחוכמה.
גובה פסל הבודהה 34 מטרים, ומשקלו 250 טונות.
268 מדרגות מובילות את המבקרים אל מרפסת התצפית שלרגלי הפסל.
הפסל יושב בתנוחת לוטוס, שידו הימנית מורמת וידו השמאלית מונחת בחיקו. הפסל יוצא דופן בכך שפניו מופנות צפונה ולא דרומה. על חזהו של הפסל סווסטיקה.
במבנה המוזאון בבסיס הפסל מוצג שריד המשויך לגאוטמה בודהה.
היסטוריה

עבודות בניית הפסל החלו בשנת 1990 והסתיימו ב-29 בדצמבר 1993. הפסל בנוי מ-202 חלקי ברונזה. שלד פלדה תומך בפסל ועליו מורכבים חלקי הברונזה.
ב-18 באוקטובר 1999 הנפיקה רשות הדואר של הונג קונג בול המתאר את הפסל.
תחבורה

אל הפסל ניתן להגיע באמצעות קו אוטובוסים או באמצעות רכבל נגונג פינג 360 המקשר את הכפר נגונג פינג עם טונג צ'ונג.
באטלגראונד (2014)

| באטלגראונד (2014)>  הפוסטר הרשמי של האירוע בכיכובו של בריי וויאט.מידע |
| --- | --- | --- |
ארגון: WWE
תאריך: 20 ביולי 2014
עיר: טמפה, פלורידה
אולם: טמפה ביי טיימס פורום
מספר צופים: 12,000
שיר (י) הנושא: "Jungle " בביצוע X Ambassadors ו-Jamie N Commons
סדרת אירועי שלם וצפה של ה-WWE
| כסף בבנק | באטלגראונד (2014) | סאמרסלאם |
סדרת אירועי באטלגראונד
| 2013 | באטלגראונד (2014) | 2015 |
באטלגראונד (2014) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע נערך ב-20 ביולי 2014, באולם טמפה ביי טיימס פורום שבטמפה, פלורידה. האירוע היה האירוע השני בסדרת אירועי באטלגראונד.
תשעה קרבות התנהלו באירוע, כולל שניים שהתקיימו במופע המקדים לאירוע. בקרב המרכזי, ג'ון סינה ניצח את קיין, רנדי אורטון ורומן ריינס בקרב מרובע ושמר על אליפות ה-WWE העולמית במשקל כבד. עוד ברשימת הקרבות, המיז ניצח בקרב באטל רויאל וזכה באליפות הבין יבשתית, והאוסוס (ג'יי אוסו וג'ימי אוסו) ניצחו את משפחת וויאט (אריק רואן ולוק הארפר) בקרב 2 מתוך 3 הכרעות ושמרו על אליפות הזוגות של ה-WWE.
שיעור הקנייה של האירוע בטלוויזיה היה 99,000 (לא כולל צפיות דרך ערוץ ה-WWE Network), נתון נמוך משיעור הקנייה של אירוע פייבאק של השנה הקודמת אשר עמד על 114,000.
עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.
באירוע כסף בבנק, ג'ון סינה ניצח בקרב הסולם על אליפות ה-WWE העולמית במשקל כבד כדי להפוך לאלוף ה-WWE העולמי במשקל כבד בפעם ה-15 בקריירה שלו. לילה לאחר מכן בפרק של התוכנית Raw, טריפל H קבע שסינה יגן על תוארו באירוע באטלגראונד בקרב מרובע נגד רומן ריינס, קיין ורנדי אורטון.}
ב-30 ביוני בפרק של התוכנית Raw, AJ לי חזרה ל-WWE, ניצחה את פייג' וכתוצאה מכך זכתה באליפות הדיוות. ב-11 ביולי בפרק של התוכנית סמאקדאון, נקבע ש-AJ לי תגן על תוארה נגד פייג' באירוע באטלגראונד.
ב-30 ביוני בפרק של התוכנית Raw, דווח שבאד ניוז בארט ספג פציעה במהלך הפרק של התוכנית סמאקדאון ב-27 ביוני, כשהוא הושלך אל מעקה הבטיחות על ידי ג'ק סוואגר. בעקבות זאת, הוא נאלץ לוותר על האליפות הבין יבשתית. מייקל קול הודיע שכתוצאה מהיעדר אלוף מכהן, יתקיים באירוע באטלגראונד קרב באטל רויאל אשר יקבע את האלוף הבין יבשתי החדש. באותה התוכנית, סזארו, קאלי הגדול, קופי קינגסטון ודמיאן סנדאו נוספו לקרב הבאטל רויאל. ב-1 ביולי בפרק של התוכנית Main Event, דולף זיגלר, רוב ואן דאם, רייבאק, קורטיס אקסל וביג אי נוספו גם הם לקרב. שלושה ימים לאחר מכן בפרק של התוכנית סמאקדאון, אלברטו דל ריו ובו דאלאס נוספו לקרב. ב-7 ביולי בפרק של התוכנית Raw, פאנדנגו ושיימוס היו השניים הנוספים, כששבוע לאחר מכן בתוכנית, סין קארה, המיז, טייטוס אוניל, אקסבייר וודס, זאק ריידר, הית' סלייטר, R-טרות', אדם רוז ודייגו נוספו לקרב. באירוע באטלגראונד, נודע שבאד ניו בארט יעניק את חגורת האליפות הבין יבשתית למנצח בקרב הבאטל רויאל. ב-16 ביולי, סנדאו ורוז הוסרו מרשימת המשתתפים בקרב הבאטל רויאל. לעומת זאת, ארבעה ימים לאחר מכן, סנדאו הוחזר לקרב, בעוד שפאנדנגו הוסר ממנו. רוב ואן דאם לא הופיע בקרב עקב פציעה.
ב-30 ביוני בפרק של התוכנית Raw, כריס ג'ריקו חזר ל-WWE, אך תקף את משפחת וויאט, ב-8 ביולי, נקבע שג'ריקו יתמודד מול מנהיג הקבוצה, בריי וויאט באירוע באטלגראונד.
לאחר האירוע כסף בבנק, אלופי הזוגות של ה-WWE, האוסוס (ג'יי אוסו וג'ימי אוסו) המשיכו בפיוד שלהם נגד חברי קבוצת משפחת וויאט, אריק רואן ולוק הארפר. ב-30 ביוני בפרק של התוכנית Raw, משפחת וויאט ניצחו את האוסוס ושיימוס. שבוע לאחר מכן בתוכנית, הארפר ורואן גברו על האוסוס. ב-11 ביולי בפרק של התוכנית סמאקדאון, נקבע שהאוסוס יגנו על אליפות הזוגות של ה-WWE נגד משפחת וויאט קרב 2 מתוך 3 הכרעות באירוע באטלגראונד.
ב-2 ביוני בפרק של התוכנית Raw, סת' רולינס בגד בקבוצת המגן, כשתקף את דין אמברוז ורומן ריינס, בצעד שגרם לו לחבור לאות'וריטי. במהלך השבועות, רולינס ואמברוז תקפו זה את זה והפריעו בקרבות האחד של השני. הפיוד הועצם כאשר קיין עזר לרולינס לנצח בקרב הכסף בבנק באירוע כסף בבנק, שהתקיים בסוף החודש. ב-12 ביולי, נקבע שרולינד ואמברוז יתמודדו זה מול זה באירוע באטלגראונד.
ב-30 ביוני בפרק של התוכנית Raw, ג'ק סוואגר וזב קולטר התעמתו עם רוסב ולאנה על השקפתם האנטי אמריקאית. סוואגר איתגר את רוסב לקרב, שנענה בחיוב אליו שבועיים לאחר מכן בתוכנית.
ב-7 ביולי בפרק של התוכנית Raw קמרון ונעמי הפסידו ל-AJ לי ופייג'. לאחר הקרב, קמרון ונעמי תקפו אחת את השנייה, מה שהוביל לפירוק של צמד הפאנקדקטילס. כתוצאה מכך, נקבע שקמרון תתמודד מול נעמי במופע המקדים לאירוע.
במועד קיום האירוע, קרב בין אדם רוז לפאנדנגו נקבע למופע המקדים לאירוע.
אירוע

| --- | --- |

תפקיד:: שם:
צוות השידור באנגלית: מייקל קול
צוות השידור באנגלית: ג'ון "בראדשו" לייפילד
צוות השידור באנגלית: ג'רי לולר
צוות השידור בספרדית: קרלוס קבררה
צוות השידור בספרדית: מרסלו רודריגז
מראיין: טום פיליפס
כרוזים: ליליאן גרסיה
כרוזים: ג'סטין רוברטס
שופטים: מייק קיודה
שופטים: צ'ארלס רובינסון
שופטים: ג'ון קון
שופטים: ג'ייסון איירס
שופטים: דריק מור
שופטים: מאט בנט
שופטים: ריאן טראן
שופטים: רוד זאפאטה
פאנל לפני האירוע: רנה יאנג
פאנל לפני האירוע: בוקר טי
פאנל לפני האירוע: כריסטיאן
פאנל לפני האירוע: אלכס ריילי
אירוע > מופע מקדים

שני קרבות התקיימו במהלך המופע המקדים. בקרב הראשון, אדם רוז ניצח את פאנדנגו, בעוד שבקרב האחר, קמרון ניצחה את נעמי.
אירוע > קרבות מקדימים

האירוע עצמו נפתח בקרב שבו האוסוס (ג'יי אוסו וג'ימי אוסו) הגנו על אליפות הזוגות של ה-WWE נגד חברי קבוצת משפחת וויאט, אריק רואן ולוק הארפר בקרב 2 מתוך 3 הכרעות. הארפר ורואן השיגו את ההכרעה הראשונה בקרב לאחר שהארפר ביצע על ג'יי אוסו את מהלך הביג בוט. מנגד, האוסוס השיגו את ההכרעה השנייה לאחר שג'יי הצמיד את הארפר לספירת שלוש. האוסוס ניצחו בהכרעה השלישית לאחר שביצעו יחדיו את מהלך הסמואן ספלאש על הארפר, מה שהקנה לאוסוס הגנה מוצלחת על התואר.
אז, AJ לי הגנה על אליפות הדיוות נגד פייג'. בסיום, AJ ביצעה על פייג' את מהלך ה-Black Widow, שממנו פייג' הצליחה לצאת ולבצע בתגובה על AJ את מהלך ה-Paige Turner, שלא הספיק לה כדי לנצח בקרב. פייג' ניסתה לבצע את מהלך ה-PTO, אך מנגד, AJ ביצעה עליה את מהלך השיינינג וויזארד כדי לנצח בקרב ולהגן על התואר בהצלחה.
בקרב שבא לאחר מכן, רוסב (שלווה לקרב על ידי לאנה) התמודד מול ג'ק סוואגר (שלווה לקרב על ידי זב קולטר). ברגעי הסיום של הקרב, סוואגר ביצע על רוסב את מהלך הפטריוט לוק מחוץ לזירה, אך רוסב הצליח להימלט מהאחיזה לאחר שהטיח את סוואגר בעמוד הזירה ולאחר מכן גרם לכך שסוואגר הפסיד לו כתוצאה מספירת חוץ. לאחר הקרב, רוסב ביצע על סוואגר את מהלך ההכנעה שלו, The Accolade.
בקרב הרביעי, דין אמברוז היה אמור להתמודד מול סת' רולינס, אך אמברוז הוצא מן האולם על ידי טריפל H בעקבות כך שהוא נאבק מול רולינס מאחורי הקלעים. רולינס הכתיר את עצמו למנצח בקרב כתוצאה מפרישה. מאוחר יותר, כאשר רולינס היה בדרכו לעזוב את האולם, הוא הותקף על ידי אמברוז, אך לבסוף הוא הצליח להתחמק ממנו.
אז, בריי וויאט התמודד מול כריס ג'ריקו. במהלך הקרב, לוק הארפר ואריק רואן סולקו ממתחם הזירה לאחר שניסו לתקוף את ג'ריקו. בסיום, ג'ריקו ביצע על וויאט את מהלך הקודברייקר, שהספיק לו כדי להשיג את הניצחון בקרב.
הקרב הלפני אחרון היה קרב באטל רויאל על האליפות הבין יבשתית הפנויה. בסיום, דולף זיגלר ביצע על שיימוס את מהלך הסופרקיק והדיח אותו. לעומת זאת, המיז, שהתחבא מחוץ לזירה, הדיח את זיגלר כדי לזכות בתואר.
אירוע > הקרב המרכזי

בקרב המרכזי, ג'ון סינה הגן על אליפות ה-WWE העולמית במשקל כבד נגד רנדי אורטון, רומן ריינס דין וקיין בקרב מרובע. במהלך הקרב, סינה ביצע על אורטון את מהלך ההכנעה שלו, ה-STF, אך ריינס שבר את מהלך זה. ריינס ביצע על סינה את מהלך הספיר, אך קיין הצליח להגיע ולעצור את ניסיון ההצמדה שבא לאחר מכן. ריינס ביצע מהלך ספיר נוסף, הפעם על אורטון דרך מעקה הבטיחות. הוא המשיך וביצע פעם נוספת את מהלך הספיר, הפעם על קיין, אך מי ששבר את ניסיון ההצמדה שבא לאחר מכן היה האלוף שהגן על התואר, סינה. האחרון ביצע על ריינס את מהלך הסיום שלו, האטיטיוד אדג'סטמנט, אבל קיין הפריע ומנע את ניסיון ההצמדה של סינה. קיין ביצע על סינה וריינס את מהלך הצ'וקסלאם, אך זה לא הספיק לו כדי לזכות בתואר. ריינס ביצע על קיין את מהלך הספיר, אך ספג את מהלך ה-RKO מידי אורטון. בסיום, סינה ביצע על אורטון את מהלך האטיטיוד אדג'סטמנט תוך כדי שהוא הטיח אותו על קיין ולאחר מכן הוא הצמיד אותו לניצחון, שהקנה לו הגנה מוצלחת על התואר.
תוצאה לאורך זמן

הקרב בין סוואגר לרוסב, ששווק תחת השם "ארצות הברית נגד רוסיה", גרם למחלוקת לאחר שלאנה השיבה בתגובות לפני הקרב אשר מאשימות את ארצות הברית על האירועים בעולם אשר המדינה אחראית להם, בעוד שהיא שיבחה את נשיא רוסיה, ולדימיר פוטין, על מנת ליצור שנאה כלפי רוסב. אמצעי התקשורת ראו בתגובות אלה הפניה סמויה אל התרסקות טיסה 17 של מלזיה איירליינס שלושה ימים קודם לכן. בתגובה לכך, נציג מה-WWE אמר שלאמירותיה של לאנה אין שום קשר לטרגדיית מלזיה איירליינס", ואף הוסיף שהעלילה של רוסב ולאנה היא חלק מהתוכניות של ה-WWE במשך יותר משלושה חודשים. ארגטו ה-WWE התנצל על אי ההבנה ובפני כל מי שנפגע מכך. בתגובה להצהרתו של הארגון, ג'יימס קאלדוול מהאתר PWTorch.com הביע את נקודת מבטו על ההצרה, כשאמר שהיא "ריקה מתוכן", וכל צופה היאבקות יכול היה להבין שלאנה התכוונה להתרסקות המטוס. סוואגר לא הופיע למחרת בפרק של התוכנית Raw, אך הוא התמודד בקרב חוזר מול רוסב בתוכנית Main Event, שבו סוואגר ניצח כתוצאה מפסילה.
ב-21 ביולי בפרק של התוכנית Raw, טריפל H מינה את ברוק לסנר לטוען לכתר לאליפות ה-WWE העולמית במשקל כבד של ג'ון סינה, כשקבע קרב בין השניים לאירוע סאמרסלאם.